text: Í gjár var serligum ‘svimjidagur’ í Sørvági, har fýra umboð úr Svimjisambandi Føroya komu vestur at skipa fyri venjing, kapping og práti um svimjing, saman við foreldrum og øðrum áhugaðum í økinum. Ein frálíkur dagur, í øllum førum fyri okkum fýra í Svimjisambandinum, har vit sloppu at hugna okkum saman við talentfullum børnum í Vágoynni.
text: #000002
text: Dagurin varð skipaður soleiðis, at børnini teir fyrstu tveir tímarnir fingu eitt sindur av undirvísing um svimjigreinarnar, kappsvimjing, startir, vendingar og lívbjarging, undir leiðslu av feðgunum báðum Jon Hestoy og Dánjal Hestoy, sum eru ávíkavist formaður í Svimjisambandi Føroyar og venjari/svimjari í Havnar Svimjifelag, umframt av okkum báðum Sørini Djurhuus og Róki í Jákupsstovu, sum eru starvsnevndarlimir í Svimjisambandinum. Børnini vórðu skipað eftir svimjiførleika í tveir bólkar, og fingu so tveir tímar av rættiliga intensari svimjifrálæru, á hvør sínari helvt av hylinum.
text: #000003
text: So var døgverðasteðgur, áðrenn børnini sloppu at royna seg í kappsvimjing eisini. Tað var ein ógvuliga óformel kapping, uttan tíðtaking og kolldømingar og líknandi, sum børnini tó gingu upp í við lív og sál, og har vit ‘serkønu’ veruliga fingu at síggja teirra dygdir. Og lat tað verða sagt, at tað finnast nógvir potentiellir føroyameistarar í Vágoynni, sum duga tað grundleggjandi ið krevst til at gerast meistari.
text: #000004
text: At enda høvdu vit ein fund við børnini og foreldur, har børnini fingu prógv fyri luttøku í kappingini, og har vit so annars tosaðu serliga um tað at stovna eitt svimjifelag. Ikki at tað var nakað krav til hetta tiltak, ella at nakað konkret kom burturúr; men meira tí at Svimjisamband Føroya sjálvsagt ynskir svimjifeløg allastaðni í landinum, og tí gjarna vil hjálpa til og purra upp undir.
text: #000005
text: Legg til merkis at Dánjal ‘fylgir við’, hóast hann týðiligvís ikki lurtar eftir hvat pápin sigur 🙂
  Ein svimjilærari har vesturi spurdi eftir hesari video, sum hon hevði hoyrt um. Eg koyri hana tí bara í her sum viðmerking:
  Greinin hjá mær um hesa skipan, var:
text: #000008
text: Ein svimjilærari har vesturi spurdi eftir hesari video, sum hon hevði hoyrt um. Eg koyri hana tí bara í her sum viðmerking:
text: #000010
text: Other uncategorized cookies are those that are being analyzed and have not been classified into a category as yet.
text: #000020